Diari Oficial de la Generalitat Valenciana


Sumari del DOGV 6716, del 17-02-2012 (2012/1474)

RESOLUCIÓ conjunta de 17 de gener de 2012, de la Conselleria d'Educació, Formació i Ocupació i la Conselleria de Turisme, Cultura i Esport, per la qual s'encomana a la Subdirecció General de Política Lingüística de la Conselleria de Turisme, Cultura i Esport l'expedició dels certificats de Capacitació en Valencià i dels diplomes de Mestre, en relació a l'obtenció de les titulacions administratives necessàries per a l'ús vehicular del valencià en tots els nivells d'ensenyament no universitari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1474


Data del document
:   17-01-2012

Organisme emissor
:   Conselleria d'Educació, Formació i Ocupació

Tipus de document
:   Resolució

RESOLUCIÓ conjunta de 17 de gener de 2012, de la Conselleria d'Educació, Formació i Ocupació i la Conselleria de Turisme, Cultura i Esport, per la qual s'encomana a la Subdirecció General de Política Lingüística de la Conselleria de Turisme, Cultura i Esport l'expedició dels certificats de Capacitació en Valencià i dels diplomes de Mestre, en relació a l'obtenció de les titulacions administratives necessàries per a l'ús vehicular del valencià en tots els nivells d'ensenyament no universitari. [2012/1474]  
L'Orde de 5 d'octubre de 2009, de la Conselleria d'Educació, regula el Pla de Formació Lingüisticotècnica en Llengües del Professorat no Universitari i l'obtenció de les titulacions administratives necessàries per a l'ensenyament en valencià i del valencià en tots els nivells no universitaris (DOCV de 28 d'octubre de 2009). En esta orde s'indicaven els itineraris formatius que podia seguir el professorat per a aconseguir les titulacions que exigix el sistema educatiu valencià per a la docència en i del valencià. En l'article 2 del capítol I de l'orde citada es diu que la conselleria competent en matèria d'educació expedirà els títols administratius del Certificat de Capacitació per a l'Ensenyament en Valencià i el Diploma de Mestre de Valencià.  
  
A més, l'Orde de 24 de maig de 1995, de la Conselleria d'Educació i Ciència (DOCV de 15 de juny de 1995), modificada parcialment per l'Orde de 8 de setembre de 2004, de la Conselleria de Cultura, Educació i Esport (DOCV de 18 d'octubre de 2004), regulen l'obtenció del Certificat de Capacitació o el Diploma de Mestre de Valencià dins dels estudis conduents a l'obtenció de les diferents titulacions universitàries.  
  
Per una altra banda, el Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport (DOCV de 30 d'agost de 2011), assenyala en l'article 17 que el Servici d'Acreditació i Promoció del Valencià de la Subdirecció General de Política Lingüística té assignades totes les funcions que corresponguen o se li encomanen relatives a l'acreditació i la promoció del valencià.  
A més, l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), assegura que la realització d'activitats de caràcter material, tècnic o de servicis de la competència dels òrgans administratius o de les entitats de dret públic pot ser encarregada a altres òrgans o entitats de la mateixa administració o d'una altra de diferent, per raons d'eficàcia o quan no es tinguen els mitjans tècnics idonis per a dur-la a terme.  
  
Per tot això, resolem:  
  
Únic  
Encomanar a la Subdirecció General de Política Lingüística de la Conselleria de Turisme, Cultura i Esport, l'expedició dels títols administratius del Certificat de Capacitació per a l'Ensenyament en Valencià i el Diploma de Mestre de Valencià, regulats per l'Orde de 5 d'octubre de 2009, de la Conselleria d'Educació (DOCV de 28 d'octubre de 2009) i per l'Orde de 24 de maig de 1995 de la Conselleria d'Educació i Ciència (DOCV de 15 de juny de 1995) modificada parcialment per l'Orde de 8 de setembre de 2004, de la Conselleria de Cultura, Educació i Esport (DOCV de 18 d'octubre de 2004).  
  
  
València, 17 de gener de 2012.- La consellera d'Educació, Formació i Ocupació: Maria José Catalá Verdet. La consellera de Turisme, Cultura i Esport: Lola Johnson Sastre.